Komisijos Reglamentas (EB) Nr. 1627/95
1995 m. liepos 5 d.
iš dalies pakeičiantis 1994 m. gruodžio 21 d. Komisijos reglamentą (EB) Nr. 3168/94, Tarybos reglamento (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Bendrijos importo taisyklės, bendrųjų importo iš tam tikrų trečiųjų šalių taisyklių taikymo srityje nustatantį Bendrijos importo licenciją ir iš dalies pakeičiantį tam tikras to reglamento nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. kovo 7 d. Tarybos reglamentą (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Bendrijos importo taisyklės, bendrųjų importo iš tam tikrų trečiųjų šalių taisyklių [1] su paskutiniais pakeitimais, padarytais Reglamentu (EB) Nr. 1325/95 [2], ypač į jo 21 straipsnį,
kadangi Komisijos reglamento (EB) Nr. 3168/94 [3] formuluotėje yra klaidų, atsižvelgiant į Reglamento (EB) Nr. 517/94 21 straipsnio 3 dalį, kuria remiasi tas reglamentas, todėl tikslinga ištaisyti padėtį iš dalies pakeičiant Reglamentą (EB) Nr. 3168/94 atgaline esamo Reglamento (EB) Nr. 3168/94 įsigaliojimo data;
kadangi šiame reglamente numatyti pakeitimai atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamentas (EB) Nr. 3168/94 iš dalies keičiamas taip:
1. pavadinime žodžiai "ir iš dalies pakeičiantis tam tikras to reglamento nuostatas" išbraukiami;
2. preambulės antroje pastraipoje žodžiai "ir iš dalies pakeisti arba papildyti tam tikras Reglamento (EB) Nr. 517/94 nuostatas" išbraukiami;
3. 1 straipsnyje žodžiai "Reglamentas (EB) Nr. 517/94 iš dalies keičiamas taip" pakeičiami žodžiais "Taikant Reglamentą (EB) Nr. 517/94 importo leidimai ir jų išrašai išduodami laikantis priede nurodytų sąlygų ir turi atitikti jame nustatytą pavyzdį.";
4. 1 straipsnyje žodžiai "1. 18 straipsnio 1 dalis papildoma šia pastraipa" išbraukiami;
5. 1 straipsnio 2 ir 3 dalys išbraukiamos;
6. priede žodžiai "VIII priedas" išbraukiami;
7. priedo 5 dalis pakeičiama taip:
"5. Išduodant importo licencijoms ir jų išrašams suteikiamas numeris, kurį nustato atitinkamos valstybės narės kompetentingos institucijos. Importo licencijos numeris pranešamas Komisijai elektroninėmis priemonėmis integruotu tinklu, įdiegtu pagal Reglamento (EB) Nr. 517/94 17 straipsnio 4 dalį."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje ir taikomas nuo 1994 m. gruodžio 24 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. liepos 5 d.